40. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 275079/11409 της 25 Νοεμ./11 Δεκ. 1965 (ΦΕΚ Β΄ 826) Περί εισαγωγής και χρήσεως φυτορμονών εις την σταφίδα. ΄Εχοντες υπ’ όψιν: 1)Την υπ’ αριθ. 48854/1604/28.3.59 απόφασιν ημών δημοσιευθείσαν εις το υπ’ άριθ. 145/29.4.59 τεύχος Β΄ ΦΕΚ δι’ ης απηγορεύθη η υπό του ελευθέρου εμπορίου εισαγωγή φυτορμονών καρποδέσεως και η χρήσις της υπό της Α.Τ.Ε. εισαγομένης 4-PARA-CHLORO-PHENOXY ACETIC ACID επί της Κορινθιακής σταφίδος και Σουλτανίνας. 2)Την σύμφωνον γνώμην της Επιτροπής Ελέγχου Γεωργικών Φαρμάκων ληφθείσαν κατά την υπ’ αριθ. 381/29.10.1965 συνεδρίασιν αυτής καθ’ ην εξέλιπον οι λόγοι της ως άνω απαγορεύσεως αποφασίζομεν: 1)Αίρομεν την προμνησθείσαν υπ’ αριθ. 48854/1604/28.3.59 απόφασιν ημών. 2.Επιτρέπομεν την εισαγωγήν και κυκλοφορίαν σκευασμάτων της φυτορμόνης 4-PARACHLORO-PHENOXYACETIC ACID ως και παρεμφερών τοιούτων, τόσον υπό της Α.Τ.Ε. όσον και υπό του ελευθέρου εμπορίου, ως και την χρήσιν τούτων υπό τας ενδεδειγμένας κατά περίπτωσιν οδηγίας της αρμοδίας υπηρεσίας. 